Samsungs Note 5 kommer ikke til Danmark – endnu

Samsung er oppe i højeste gear for tiden – formentlig for at komme Apple’s lancering d. 9 september i forkøbet. Derfor har de i dag lanceret deres nye Galaxy S6 Edge+, der er en phablet udgave af S6 Edge, og de kommer også med en ny udgave af deres populære Note – Note 5.

Kommer ikke til Danmark

Ifølge Samsung Danmark kommer Note 5 ikke til Danmark lige foreløbig. De har i stedet valgt at fokusere på deres Galaxy S6 Edge+, en større version af deres flagskib. Den danske afdeling afviser dog ikke, at Note 5 kan dukke op her i landet på et senere tidspunkt – og taget de forrige udgaver af Note telefonernes popularitet i betragtning, kunne vi godt se det ske.

Samme indmad som S6 Edge+

Der er faktisk ikke meget forskel på de to telefoner. Note 5 er udstyret med samme indmad og samme størrelse skærm, men den har ikke de kurvede sider – i stedet har den en pen, der kan bruges til note-tagning, i øvrigt præcis som på de tidligere modeller af Note.

De vigtigste specifikationer på Note 5 ser sådan ud:

Skærm: 5,7″ Super AMOLED, 1440×2560, flad

Styresystem: Android 5.1.1

Processor: Exynos 7420

Hukommelse: 4GB RAM, 32GB eller 64GB intern hukommelse (Ingen mulighed for MicroSD)

Kamera: 16MP primært kamera, 5MP frontkamera

Samsungs Note 5 kommer ikke til Danmark – endnu